**MREŽA „SNAŽNIJI GLAS ZA DJECU“**

**STRATEŠKI PLAN**

**2014. – 2017. godina**

**SAŽETAK**

1. **HISTORIJAT MREŽE**

Neformalna mreža nevladinih organizacija za prava djeteta formirana je 2009. godine na inicijativu međunarodne organizacije Save the Children Norway. Tom prilikom, 13 nevladinih organizacija potpisalo je memorandum o saradnji s ciljem razvijanja partnerskih odnosa i unapređenja stanja prava djeteta u Bosni i Hercegovini. Mreža danas broji 15 organizacija i djeluje na prostoru cijele Bosne i Hercegovine.

Mreža „Snažniji glas za djecu” je otvorena, neformalna mreža koju čine organizacije civilnog društva u Bosni i Hercegovini a čiji su programski ciljevi usmjereni na zaštitu i unapređenje života djece u BiH.

Mreža Snažniji glas za djecu je osnovana kako bi svojim aktivnostima i inicijativama doprinijela da BiH razvije i funkcionalan institucionalni i finansijski okvir za adekvatnu brigu i zaštitu sve djece, uspostavi efikasne institucionalne mehanizme i zakonske okvire zaštite prava djeteta koji omogućuju jednak pristup u ostvarivanju prava utvrđenih Konvencijom o pravima djeteta.

Do sada, Mreža je realizovala veliki broj aktivnosti unutar projekata koji su podržani od strane Evropske komisije, Save the Children International i Unicef BiH. Mreža pored aktivnosti koje provodi na utvrđivanju stanja prava djece u zemlji i podnošenja izvještaja UN Komitetu za prava djeteta u Ženevi, veliku pažnju poklanja direktnom radu sa djecom. U okviru Mreže trenutno djeluje 10 dječijih grupa iz Banjaluke, Konjica, Mostara, Prijedora, Sarajeva, Tuzle, Vogošće i Zenice, koje pokreću akcije u svojim lokalnim zajednicama i promovišu učešće djece u pitanjima koja ih se tiču.

1. **STRUKTURA I NAČIN ORGANIZACIJE MREŽE**

Mreža „Snažniji glas za djecu“, djeluje kao neformalna zagovaračka struktura i radi za javno dobro i u interesu sve djece u Bosni i Hercegovini. Sve zajedničke aktivnosti Mreže bazirane su na Konvenciji o pravima djeteta, a posebno na četiri osnovna principa Konvencije: život, opstanak i razvoj djece, najbolji interes djeteta, nediskriminacija i učešće djece. Rad Mreže je javan a sve članice mreže učestvuju u aktivnostima vezanim za njenu promociju.

Mreža funkcionira kao koordinacija organizacija - članica. Svaka članica Mreže ima po jednog predstavnika, a koordinacijom Mreže predsjedava jedna organizacija - članica mreže u trajanju od dvije godine po principu rotirajućeg predsjedanja. Članice Mreže biraju organizaciju predsjedatelja iz reda svojih članica, na svojoj sjednici, donošenjem odluke prostom većinom prisutnih članica.

Članice mreže (abecednim redom):

1. Budi aktivan, Sarajevo
2. Budućnost, Modriča
3. Centra za obrazovne inicijative Step by Step
4. Centra za prava djeteta, Konjic
5. Fondacija lokalne demokratije, Sarajevo
6. Naša djeca, Sarajevo
7. Naša djeca, Zenica
8. Sretni Romi, Tuzla
9. Sunce nam je zajedničko, Trebinje
10. Svetionik, Prijedor
11. Udruženje roditelja i prijatelja osoba sa posebnim potrebama „Sunce“, Mostar
12. Udruženje za pomoć mentalno nedovoljno razvijenim licima, Banja Luka
13. Vesta, Tuzla
14. Zdravo da ste, Banja Luka
15. Zemlja djece, Tuzla
16. **VIZIJA, MISIJA, VRIJEDNOSTI/PRINCIPI**

**VIZIJA**

BiH kao zemlja u kojoj svako dijete ostvaruje prava zagarantovana Konvencijom, i u kojoj se principi poštivanja najboljeg interesa djeteta, život, opstanak i razvoj djece, nediskriminacija i učešće djece, primjenjuju na svim nivoima odlučivanja.

**VIZIJA MREŽE**

Mreža je transparentna, neformalna zagovaračka struktura, koja radi za javno dobro u interesu sve djece u BiH, ima snažan i poštovan glas u javnosti i uživa povjerenje djece i roditelja; Resurs je, i pripada svim udruženjima koja joj pristupe. Mreža "Snažniji glas za djecu" je stalna članica Vijeća za djecu i doprinosi radu drugih parlamentarnih tijela na svim nivoima vlasti, njeno mišljenje je uvaženo i partner je u donošenju javnih politika za djecu.

**MISIJA**

Misija mreže je izgradnja i unapređivanje kapaciteta pojedinaca, nevladinih organizacija i zvaničnih institucija i vlada da efikasno koriste Konvenciju o pravima djeteta, kao osnovu za kreiranje i unapređenje sistema zaštite djeteta i stvaranje sigurnog okruženja u kojem svako dijete živi dostojanstveno i ima jednake mogućnosti za rast i razvoj.

U ostvarenju svoje vizije, mreža i njene članice će raditi na kreiranju, usklađivanju i promovisanju javnih politika i zakona u skladu sa CRC i u najboljem interesu djeteta, te zajedno sa djecom pokretati aktivnosti koje doprinose poboljšanju stanja prava djece u BiH.

**Aktivnosti mreže:**

* Edukacija, promovisanje i zagovaranje za primjenu Konvencije o pravima djeteta.
* Pokretanje inicijativa za izradu i usklađivanje zakonske i podzakonske regulative u BiH u skladu sa Konvencijom o pravima djeteta i donošenja budžeta za djecu na svim nivoima vlasti u skladu sa njihovim potrebama.
* Praćenje ostvarivanja prava djeteta u BiH i davanje preporuka za njihovo unapređenje.
* Informisanje javnosti o stanju prava djeteta u BIH.
* Unapređivanje položaja i kapaciteta organizacija civilnog društva koje djeluju u oblasti prava djeteta.
* Edukacija i osnaživanje djece za učešće u svim pitanjima koja se tiču djece.
* Učestvovanje mreže u državnim i međunarodnim inicijativama u okviru pitanja kojima se Mreža bavi.
* Organizovanje konferencija, seminara, okruglih stolova i drugih aktivnosti u cilju povećanja kapaciteta djece i odraslih.
* Pokretanje kampanja, press konferencija i izdavanje saopštenja za javnost vezano za aktuelna pitanja od interesa za djecu.
* Aktivno učešće u radu Vijeća za djecu BiH i pokretanje inicijativa i zagovaranje za uspostavu drugih institucionalnih mehanizama za ostvarenje prava djece u zemlji.
* Promovisanje mreže u javnosti i saradnja sa medijima.
* Obilježavanje bitnih datuma od značaja za djecu (CRC dan, Dječija nedjelja itd.).
* Uspostavljanje saradnje sa svim institucijama i organizacijama koje se bave pitanjima prava djece i kontinuirana saradnja sa relevantnim institucijama od lokalnog do državnog nivoa.
* Senzibilizacija javnosti o potrebama djece i podsticanje društveno odgovornog poduzetništva.
* Pružanje podrške uspostavi, razvoju i jačanju institucionalnih mehanizama, posebno Vijeća za djecu BiH.
* Uspostavljanje i razvoj saradnje sa sličnim mrežama na nacionalnom, regionalnom i transnacionalnom polju.

**VRIJEDNOSTI I PRINCIPI**

**Svoje djelovanje Mreža „Snažniji glas za djecu” zasniva na sljedećim vrijednostima i principima:**

1. **ZASTUPANJE PRAVA SVAKOG DJETETA**

Sve aktivnosti mreže utemeljene su i usmjerene ka poštivanju prava svakog djeteta, utvrđenih Konvencijom o pravima djeteta i drugim međunarodnim konvencijama i dokumentima.

1. **OTVORENOST**

Mreža „Snažniji glas za djecu“ je otvorena za sve organizacije civilnog društva i druge asocijacije koje prihvataju zajednički utvrđene vrijednosti, misiju, principe i ciljeve iz Pravilnika, Kodeksa i drugih dokumenata koji su rezultat zajedničkog odlučivanja i djelovanja; Mreža će sarađivati sa svim drugim društvenim akterima na promociji i ostvarivanju zajedničkih ciljeva i vrijednosti.

**3. JAVNOST I TRANSPARENTNOST**

Rad mreže je javan. Odnosi unutar mreže se zasnivaju na principima demokratičnosti i transparentnosti.

4. **UZAJAMNA PODRŠKA I UVAŽAVANJE**

Odnosi među članicama počivaju na uzajamnom uvažavanju i dijalogu, nenasilnom rješavanju sporova i nesporazuma, te na razvoju solidarnosti, u mjeri u kojoj je to moguće, o svim pitanjima iz djelokruga njenog javnog djelovanja;

Članice Mreže su nezavisne u svom djelovanju, zadržavaju pravo da samostalno grade i razvijaju programe, partnerstva i dijalog u oblastima vlastitog djelovanja. Mreža će promovisati i podržavati ovo njihovo pravo, kao i sve njihove aktivnosti koje su u skladu sa vrijednostima i principima Mreže;

**SWOT ANALIZA**

**SNAGE**

**Komparativne prednosti:**

* Širok dijapazon djelovanja i teritorijalna rasprostranjenost
* Raznolike kompetencije i specijalizacije članica Mreže
* Izvanredno poznavanje oblasti dječijih prava – istraživanja, članice kao izvori informacija
* Reputacija vezana za oblast dječijih prava – kvalitet produkata, izvještaja i analiza.
* Prepoznavanje od strane sistema, NVO sektora i donatora i pozicioniranost
* Učeće u radu Vijeća za djecu i drugim vladinim tijelima
* „Know How“ – participacija djece, obuka iz oblasti dječijih prava

**Mreža:**

* Uzajamna podrška u razvoju kapaciteta (znanja, informacije, kontakti, iskustva...)
* Dobra koordinacija i komunikacija
* Zainteresovanost za članstvo u mreži
* Web stranica i osnovni dokumenti (statut...)
* Posvećenost članica ciljevima i programskim aktivnostima Mreže

**SLABOSTI**

* Izostanak pravovremene javne reakcije na primjere kršenja dječijih prava
* Nedovoljno efikasno korištenje različitih medija, istupanje u javnosti, PR
* Slaba saradnja sa Ombdusmenima i predstavnicima vlasti
* Efikasnost kampanja – način praćenja i evaluacije?
* Diseminacija rezultata i šta sa njima?

**Mreža:**

* Nedovoljno ujednačen angažman članica
* Nedovoljno korištenje kapaciteta unutar mreže
* Planiranje nastavka aktivnosti i projekata – način organizacije i raspodjele poslova
* Nepostojanje jasno definisanih obaveza i odgovornosti osoba/organizacija za namicanje sredstava
* Odsustvo tematskog umrežavanja članica unutar Mreže
* Tromost u odlučivanju vezana za neuravnoteženost između „demokratije“ i „participacije“

**MOGUĆNOSTI**

* Novi izvori finansija – IPA fondovi
* Otvaranje prema profitnom sektoru – diversifikacija izvora finansiranja
* Međunarodne i regionalne mreže i partneri
* Bolje prezentiranje komparativne prednosti mreže (teritorijalna rasprostranjenost, kapaciteti, znanja..)
* Bolje korištenje pozicije u Vijeću za djecu i drugim tijelima za uticaj na politike
* Bolje prezentiranje produkata (izvještaja...)
* Uključivanje novih stakeholdera (roditelji, djeca, NVO, mediji...)
* Kampanje usmjerene na razvoj politika
* Saradnja i kontakti u organima vlasti
* Porast općeg interesa za prava djeteta
* Nedostatak nacionalnih mreža koje se bave pitanjima prava djeteta

**OPASNOSTI**

* Nezainteresovanost i inertnost predstavnika vlasti vezana za pitanja poštovanja prava djeteta
* Neimplementacija donesenih zakona i neusaglašenost legislative
* Učestale političke promjene, promjene vlasti i složen i neefikasan sistem vlasti
* Nezainteresovanost članica da preuzmu ulogu koordiniranja i predsjedavanja radom Mreže
* Nedostatak svijesti o značaju i nepoznavanje Konvencije
* Nedostatak izvora finansiranja za mrežu i aktivnosti mreže
* Siromaštvo i recesija – određene grupe djece mogu biti još ugroženije

**Implikacije SWOT analize na strateški plan**

U skladu sa SWOT analizom dosadašnjeg rada Mreže, ciljevi i zadaci u narednom periodu trebaju se odnositi na sljedeće aktivnosti:

* Jasna identifikacija, prezentacija i efikasnije korištenje svih kapaciteta Mreže
* Unapređivanje promocije rezultata rada i izrađenih dokumenata i analiza
* Intenziviranje učešća u radu Vijeća za djecu
* Definisanje procedura kod oglašavanja mreže i reagovanja na primjere kršenja prava djeteta
* Izrada strategije za korištenje medija, i jačanje kapaciteta iz oblasti strateške komunikacije (korištenje javnih servisa, lokalnih medija, društvenih mreža i dr.)
* Unapređivanje praćenja i evaluacije postignutih rezultata
* Predlaganje efikasnije strukture i načina organizacije rada mreže
* Uključivanje šireg kruga volontera i prijatelja mreže
* Unapređivanje strategije za apliciranje na projekte
* Analizirati kapacitete i resurse potencijalnih partnera i načina za uključivanje u Mrežu
* Uspostavljanje bolje saradnje sa predstavnicima vlasti (identifikovanje potencijalnih saradnika, lobiranje)
* Unaprjeđivanje aktivnosti vezanih za promovisanje Konvencije

**AKTUELNI PROJEKTI MREŽE**

|  |  |  |  |
| --- | --- | --- | --- |
| **NAZIV PROJEKTA** | **CILJEVI** | **TRAJANJE** | **DONATORI** |
| **„Glas djece“** | **Glavni cilj**: Učešće djece u praćenju dječijih prava u zemlji**Specifični cilj 1:** Izgradnja dječije mreže unutar NVO mreže “Snažniji glas za djecu” **Specifični cilj 2:** Izgradnja kapaciteta djece i NVO članica Mreže **Specifični cilj 3:** Praćenje implementacije CRC i preporuka datih državi za izradu Alternativnog izvještaja | 24.12.2012.-24.12.2014. | Evropska komisija u BiH uz učešće Save the Children International i UNICEF BiH |
| **„Dječije učešće u lokalnoj zajednici“** | **Glavni cilj:** Ojačani kapaciteti civilnog društva, djece i mladih za pračenje implementacije prava djeteta u zajednici**Sprecifični cilj 1.** Razvijanje komunikacionih vještina djece za učešće i uticaj 10 dječijih grupa u zajednicama **Specifični cilj 2.** Zagovaranje od strane Mreže za usvajanje Trećeg opcionog protokola uz Konvenciju o pravima djeteta (OP3) u BiH | 01.02.2014.-31.12.2014. | Save the Children International |

**STRATEŠKI PLAN 2014 – 2017.**

**SITUACIONA ANALIZA**

U BiH postoje kršenja gotovo svih prava djece, pa čak i osnovnih principa iz Konvencije o pravima djetata, kao što su pravo na nediskriminaciju, život i razvoj, zaštitu i učešće. Neki od ključnih uzroka ovakvih kršenja prava su diskriminacija i neuključivanje, zaostavština rata, ekonomska i društvena tranzicija, obrazovni sistem, sistem socijalne i zdrastvene zaštite, neusklađenost zakonodavstva sa međunarodnim propisima i konvencijama, kao i neprovođenje zakonskih odredbi zbog neefikasnosti sistema, nedostatka podzakonskih akata, nepripremljenosti dijelova sistema na implementaciju zakona u smislu vještina i znanja, i ograničenih budžeta. Prema rezultatima nekih istraživanja, djeca u BiH se veoma malo uključuju u važna pitanja koja se tiču njihovih života, u velikom broju slučajeva su izložena raznim oblicima diskriminacije, žrtve su organizovane trgovine djecom, raznih vrsta nasilja, kao i prosjačenja. Primjetan je i problem nedostatka efikasne saradnje nosioca dužnosti koje su usmjerene na zaštitu djece, i to na svim nivoima njihovog djelovanja, od lokalnog do državnog, koji je dijelom izazvan njihovim ograničenim kapacitetima i odgovornostima, nejasnim nadlažnostima i političkim faktorima (veliki je broj aktera koji bi trebao da učestvuje u ovoj saradnji kroz sisteme socijalne i zdravstvene zaštite, obrazovanja, fiskalne politike, uključujući državni nivo, dva entiteta, Brčko Distrikt, deset kantona i 137 općina/opština sa više od 30 nadležnih ministarstava i institucija, i sa preko 20 različitih zakona koji regulišu oblast dječije zaštite.

Sve to dovodi do različitog položaja i zaštite djece u BiH i čest je uzrok kršenja njihovih prava. U djelovanju mreže “Snažniji glas za djecu”, a na osnovu informacija prikupljenih tokom procesa praćenja stanja djeteta u BiH, i na osnovu preporuka dobijenih za BiH u okviru procesa izvještavanja o implementaciji Konvencije o pravima djeteta u BiH, identifikovane su slijedeće važne oblasti rada, za navedeni strateški period:

**Strateška oblast 1:** Zagovaranje

**Strateška oblast 2:** Praćenje CRC

**Strateška oblast 3:** Edukacija, informisanje i senzibilizacija javnosti o dječijim pravima

**Strateška oblast 4:** Organizaciona struktura mreže i održivost

**STRATEŠKA OBLAST 1:** ZAGOVARANJE

**Polazište**:

* Opšta/stručna javnost i donosioci odluka nedovoljno upoznati i/ili nedosljedni u sprovedbi donešenih odluka, ne postoji politička volja da se državne strategije primjenjuju na entitetskim nivoima
* Djeca i njihova prava nisu prepoznata u organima vlasti (npr. nepostojanje Komisija za djecu, parlamenata za djecu na lokalnom nivou)
* Djeca i njihova prava su definitivno na marginama razmišljanja i agendi donosioca odluka na svim nivoima vlasti u BiH
* Mreža ima predstavnike u Vijeću za djecu BiH

**Strateški cilj 1:** Osigurati implementaciju preporuka UN CRC na lokalnom nivou kroz uspostavu komisija za djecu i prepoznavanje djece u budžetu na općinskom nivou.

**STRATEŠKA OBLAST 2:** PRAĆENJE CRC

BiH je potpisnica Konvencije o dječjim pravima i kao takva ima obavezu praćenja stanja dječjih prava, kao i izvještavanja prema UN Komitetu. Pored Ministarstva za ljudska prava i izbjeglice BiH, do sada je vršen monitoring dječijih prava od strane nekoliko nevladinih organizacija i Mreže „Snažniji glas za djecu“. Radi udruživanja glasa civilnog sektora po pitanju prava djeteta u zemlji, koji je jedini u proces praćenja stanja prava djece uključivao i mišljenja same djece, veoma je važno ovaj proces nastaviti i unaprijediti njegove efekte. Na osnovu dosadašnjeg iskustva uočava se neefikasno korištenje dobijenih podataka od strane ključnih aktera, odgovornih za poboljšanje stanja prava djece u našoj državi.

**Strateški cilj 2:** Unaprijediti proces monitoringa CRC, kao i same diseminacije dobijenih rezultata istraživanja u cilju što efikasnijeg prepoznavanja problema i njihovih rješavanja od strane svih relevantnih faktora.

**STRATEŠKA OBLAST 3:** EDUKACIJA, INFORMISANJE I SENZIBILIZACIJA JAVNOSTI O DJEČIJIM PRAVIMA

UN Konvencija o pravima djeteta članom 29 te članom 42 obavezuje sve zemlje potpisnice Konvencije da educiraju djecu o svojim pravima, kao i odrasle kako bi prepoznali važnost dječijih prava i načine na koje ista treba da regulišu kvalitetu odrastanja svakog djeteta.

Edukacija o dječijim pravima obuhvata sve oblike obrazovanja, obuke, jačanja svijesti, informisanja, praksi i aktivnosti koje imaju za cilj da pojedinci, putem sticanja znanja, vještina i vrijednosti, formiraju stavove i ponašanja, kako bi se osnažili u davanju doprinosa u izgradnji i branjenju univerzalne kulture dječijih prava u društvu.

Efikasna edukacija o pravima djeteta podrazumijeva širok krug relevantnih aktera, uključujući donosioce odluka, kreatore politika, stručnjake u oblasti obrazovanja i socijalne politike, sve koji uče, roditelje, obrazovne institucije, organe vlasti u oblasti obrazovanja, državne službenike, nevladine organizacije, organizacije mladih, medije i javnost općenito.

Nevladine organizacije članice mreže „Snažniji glas za djecu“ će dati vrijedan doprinos edukaciji, informisanju i senzibilizaciji o dječijim pravima, kroz sve aktivnosti u okviru planirane nerofmalne i informalne edukacije, za šta je potrebna šansa i podrška kako bi mogli dati svoj doprinos. Za uspješnu realizaciju svih planiranih aktivnosti potrebno je uspostvati partnerstva i saradnju sa širom mrežom aktera angažovanih u oblasti edukacije o ljudskim i dječijim pravima na državnom, regionalnom i lokalnom nivou.telefonski broj za djecu žrtve nasilja, kako bi razgovarao/

**Strateški cilj 3:** Razviti programe neformalne i informalne edukacije koji će doprinijeti boljoj informisanosti, senzibilizaciji i edukaciji djece i javnosti o pravima djeteta.

**STRATEŠKA OBLAST 4:** ORGANIZACIONA STRUKTURA MREŽE I ODRŽIVOST

Nakon trogodišnjeg rada, ukazala se potreba za daljim struktuiranjem mreže radi veće efikasnosti i jačanja kapaciteta članica u određenim poljima. Sve članice mreže nemaju jednake kapacitete, mreža ne istupa dovoljno u javnosti a koordinacija često ovisi o jednoj ili dvije osobe koje su zadužene za implementaciju određenog projekta mreže.

Kako bi bili u mogućnosti pravovremeno reagovati na slučajeve kršenja prava djeteta ili odgovoriti svim pozivima za gostovanje u medijima, neophodno je da se organizacije profiliraju za određene oblasti Konvencije kako bi konstantno pratile stanje. Formiranjem tematskih grupa bi se rasteretila i koordinacija same mreže i aktivnosti.

Također, ukazala se potreba i za postojanjem PR-a mreže odnosno za stručnim profesionalcem za oblast odnosa sa javnošću.

**Strateški cilj 4:** Osigurati efikasnije djelovanje unutar same mreže i u javnosti.

1. **STRATEŠKI CILJEVI**

|  |  |
| --- | --- |
| **STRATEŠKA OBLAST** | **STRATEŠKI CILJEVI** |
| 1. **ZAGOVARANJE**
 | **Strateški cilj 1:** Osigurati implementaciju preporuka UN CRC na lokalnom nivou kroz uspostavu komisija za djecu i prepoznavanje djece u budžetu na općinskom nivou. |
| 1. **PRAĆENJE CRC**
 | **Strateški cilj 2:** Unaprijediti proces monitoringa CRC, kao i same diseminacije dobijenih rezultata istraživanja u cilju što efikasnijeg prepoznavanja problema i njihovih rješavanja od strane svih relevantnih faktora.  |
| 1. **EDUKACIJA, INFORMISANJE I SENZIBILIZACIJA JAVNOSTI O DJEČIJIM PRAVIMA**
 | **Strateški cilj 3:** Razviti programe neformalne i informalne edukacije koji će doprinijeti boljoj informisanosti, senzibilizaciji i edukaciji djece i javnosti o pravima djeteta. |
| 1. **ORGANIZACIONA STRUKTURA MREŽE I ODRŽIVOST**
 | **Strateški cilj 4:** Osigurati efikasnije djelovanje unutar same mreže i u javnosti. |

|  |  |
| --- | --- |
| **STRATEŠKI CILJEVI** | **ZADACI** |
| **Strateški cilj 1:** Osigurati implementaciju preporuka UN CRC na lokalnom nivou kroz uspostavu komisija za djecu i prepoznavanje djece u budžetu na općinskom nivou. | 1. Uspostaviti i osnažiti lokalne radne grupe za djecu (koju čine predstavnici lokalnih vlasti, NVO)
2. Uspostaviti lokalni Parlament za djecu
 |
| **Strateški cilj 2:** Unaprijediti proces monitoringa CRC, kao i same diseminacije dobijenih rezultata istraživanja u cilju što efikasnijeg prepoznavanja problema i njihovih rješavanja od strane svih relevantnih faktora.  | 1. **Kontinuirano praćenje stanja prava djece i procjena dobijenog stanja**
2. **Revidiranje liste indikatora** – lista određenih indikatora postoji, međutim, kako BiH usvaja nove konvencije iz oblasti dječjih prava, ukazuje se potreba za praćenjem stanja i na tim područjima; ukazuje se potreba za izmjenom već postojeće liste indikatora, u cilju dobijanja liste, koja sadrži indikatore na koje je moguće dobiti tačne i provjerene podatke
3. **Efikasniji načini predočavanja dobijenih rezultata istraživanja**; mogu se postići štampanjem i distribucijom postera, koji bi sadržavali ključne brojne, procentualne ili kvalitativne podatke o određenoj pojavi; medijski nastupi su nezaobilazni u približavanju podataka kako široj javnosti, tako i u skretanju pažnje, ali i vršenju određenih pritisaka na ključne aktere odgovorne za donošenje odluka koje su od značaja za djecu
4. **Uključivanje novih NVO u procese praćenja stanja dječjih prava u cilju dobijanja potpunije slike o stvarnom stanju po pitanju dječjih prava**; uključivanje više organizacija u ovaj proces prati i veći pritisak na donosioce odluka za djecu, dobijanje više informacija iz različitih izvora, formira se vjerodostojnija slika o dječjim pravima
 |
| **Strateški cilj 3:** Razviti programe neformalne i informalne edukacije koji će doprinijeti boljoj informisanosti, senzibilizaciji i edukaciji djece i javnosti o pravima djeteta. | 1. **Formiranje tima unutar mreže koji će razviti programe neformalne i informalne edukacije o dječijim pravima**
2. **Intezivirati saradnju sa medijima u cilju promocije dječijih prava**
3. **Provedba neformalne i informalne edukacije o pravima djeteta:**
* edukacija odraslih putem web strane: [www.snaznijiglaszadjecu.ba](http://www.snaznijiglaszadjecu.ba)
* edukacija djece putem web strane: [www.snaznijiglaszadjecu.ba](http://www.snaznijiglaszadjecu.ba)
* dizajniranje trening modula i priručnika
* priprema priručnika za sve profesionalce koji rade sa djecom (odgajatelji/ce, nastavnici/ce, zdravstveni i socijalni radnici, sudije, advokati, novinari, policija)
* priprema brošura o pravima djeteta za roditelje i primarne staratelje
* organizovanje javnih događaja, tribina, okruglih stolova na određene teme na polju dječijih prava
* treninzi za predstavnike javnih institucija na lokalnom nivou
 |
| **Strateški cilj 4:** Osigurati efikasnije djelovanje unutar same mreže i u javnosti | 1. **Formiranje tematskih grupa unutar mreže**
* Odrediti broj grupa po oblastima CRC (prijedlog: grupa 1 – generalne mjere implementacije CRC i građanska prava; grupa 2 – obrazovanje i slobodno vrijeme; grupa 3 – socijalna i zdravstvena zaštita; grupa 4 – porodično okruženje i alternativna briga i grupa 5 – posebne mjere zaštite)
* Odrediti koordinatora grupe (ispred jedne organizacije) koji se rotira npr. svaka 3 mjeseca.
* Unutar svake grupe usaglasiti način rada, pripremiti polaznu analizu stanja i kontinuirano praćenje sa naglaskom na prijedloge za zagovaranje, aktivnosti i sl. (izrada Akcionog plana svake grupe)

Formiranjem tematskih grupa bi se rasteretila i koordinacija same mreže i aktivnosti.1. **Jačanje kapaciteta članica mreže u oblasti zagovaranja i odnosa sa medijima (PR)**
* Izraditi analizu kapaciteta – čime mreža raspolaže i gdje su praznine
* Edukacije – treninzi iz oblasti odnosa sa javnošću
* Izrada media plana i izbor PR-a mreže
* Edukacije – treninzi iz oblasti zagovaranja
* Edukacije – treninzi iz oblasti monitoringa i evaluacije
* Edukacije – treninzi iz oblasti koordiniranja rada/projektni menadžment
1. **Uspostavljanje nove organizacione strukture Mreže**
 |

**ORGANIZACIONA STRUKTURA MREŽE**

* 1. **Pravni osnov**
		1. Memorandum o saradnji s ciljem razvijanja partnerskih odnosa, unapređenja stanja prava djeteta u BiH i formiranja mreže NVO za prava djeteta.
		2. Odluka o osnivanju neformalne mreže ''Snažniji glas za djecu''
		3. Registar članica Mreže
		4. Poslovnik o radu mreže ''Snažniji glas za djecu''
		5. Kodeks članica Mreže
	2. **Koordinacija Mreže**
		1. Svaka organizacija članica ima jednoga predstavnika u zajedničkom Koordinacionom tijelu Mreže
		2. Koordinacijom Mreže predsjedava jedna od organizacija članica po principu rotiranja (izabrani predstavnik članice)
		3. Period kordiniranja je dvije godine uz mogućnost ponavljanja još jednoga ciklusa
		4. Koordinacija Mreže se sastaje najmanje jednom godišnje, odnosno po potrebi
	3. **Odbor Mreže**
		1. Koordinacioni odbor od pet (5) članova (uže koordinaciono tijelo radi lakše koordinacije)
		2. Koordinacioni odbor se bira iz reda svih članova Koordinacije
		3. Koordinacioni odbor se sastaje najmanje tri puta godišnje
	4. **Predsjedavajući Odbora/koordinator Mreže,**

1.4.1. Opis zaduženja koordinatora Mreže

* + 1. Predsjedavajući koordinacije Mreže je ujedno predsjedavajući Odbora.
	1. **Sekretar Mreže/Menadžer**
		1. Opis poslova i zaduženja

 **1.6. Poslovi odnosa sa javnošću - PR-a mreže**

* + 1. Opis poslova i zaduženja

**1.7. Tematske grupe Mreže**

Kako bi bili u mogućnosti pravovremeno reagovati na slučajeve kršenja prava djeteta ili odgovoriti svim pozivima za gostovanje u medijima, neophodno je da se organizacije profiliraju za određene oblasti Konvencije kako bi konstantno pratile stanje. Formiranjem tematskih grupa bi se rasteretila i koordinacija same mreže i aktivnosti. Prijedlog je da se formira pet (5) tematskih grupa unutar mreže i to:

1.7.1. Generalne mjere implementacije CRC i građanska prava;

1.7.2. Obrazovanje i slobodno vrijeme

1.7.3. Socijalna i zdravstvena zaštita

1.7.4. Porodično okruženje i alternativna briga

1.7.5. Posebne mjere zaštite

* Organizacija članica Mreže može se uključiti u više tematskih grupa koje odgovaraju profilu organizacije, viziji i misiji organizacije a najviše u dvije tematske grupe
* Članice tematske grupe će odrediti koordinatora grupe koji će se rotirati svakih 6 mjeseci ( alt. 3 mjeseca )
* Svaka tematska grupa će kao osnovu za rad sačiniti polaznu analizu stanja u oblasti koju pokriva a koja će biti osnova za izradu Akcionog plana
* Koordinatori tematskih grupa će usaglasiti zajednički okvir za rad u formi poslovnika ili pravilnika za svaku grupu

**1.8. Savjetodavni odbor**

1.8.1. Savjetodavni odbor čine eminentni stručnjaci iz različitih oblasti zaštite djece

 biraju se od strane članica Koordinacije mreže

1.8.2. Poslovnik o radu Savjetodanog odbora

 **1.9. Klub prijatelja Mreže**

1.9.1. Poslovnik o Klubu prijatelja Mreže